stanford-oval/wikipedia huggingface dataset:
ไพโรจน์ สุวรรณฉวี

| ว่าที่ร้อยตรีไพโรจน์ สุวรรณฉวีม> ป.ช., ม.ว.ม. |
| --- | --- |
ไพโรจน์ ภาพจบปริญญา ในปี พ.ศ. 2521

รัฐมนตรีช่วยว่าการกระทรวงพาณิชย์
ดำรงตำแหน่ง 13 กรกฎาคม พ.ศ. 2538 – 23 พฤษภาคม พ.ศ. 2539
นายกรัฐมนตรี: บรรหาร ศิลปอาชา
 
ข้อมูลส่วนบุคคล
เกิด: 24 พฤศจิกายน พ.ศ. 2492 เขตดุสิต กรุงเทพมหานคร
เสียชีวิต: 7 พฤษภาคม พ.ศ. 2554 (61 ปี) เขตห้วยขวาง กรุงเทพมหานคร
ศาสนา: พุทธ
พรรคการเมือง: ชาติไทย (2521–2535, 2535–2538) สามัคคีธรรม (2535) ชาติพัฒนา (2538–2542) ความหวังใหม่ (2542–2545) ไทยรักไทย (2545–2550) เพื่อแผ่นดิน (2550–2554) ชาติพัฒนาเพื่อแผ่นดิน (2554)
คู่สมรส: ร้อยตรีหญิงระนองรักษ์ สุวรรณฉวี (2522–2554) (เสียชีวิต)

ว่าที่ร้อยตรี ไพโรจน์ สุวรรณฉวี (24 พฤศจิกายน พ.ศ. 2492 — 7 พฤษภาคม พ.ศ. 2554) อดีตรัฐมนตรีช่วยว่าการกระทรวงพาณิชย์ ในรัฐบาลของนายบรรหาร ศิลปอาชา และแกนนำกลุ่มโคราช พรรคเพื่อแผ่นดิน
ประวัติ

ไพโรจน์ สุวรรณฉวี เกิดเมื่อวันที่ 24 พฤศจิกายน พ.ศ. 2492 ที่เขตดุสิต กรุงเทพมหานคร เป็นบุตรของนายจำรัส กับนางสำเภา สุวรรณฉวี สมรสกับร้อยตรีหญิงระนองรักษ์ หงษ์ภักดี มีบุตรชาย 3 คน คือ พลพีร์ สุวรรณฉวี พีรพร สุวรรณฉวี ประจำสำนักนายกรัฐมนตรี และณัฐวัชร์ สุวรรณฉวี
การศึกษา

ไพโรจน์ สุวรรณฉวี สำเร็จการศึกษาปริญญาตรีรัฐศาสตรบัณฑิต และปริญญาโทรัฐศาสตรมหาบัณฑิต จากมหาวิทยาลัยธรรมศาสตร์ เมื่อปี พ.ศ. 2514 และ พ.ศ. 2517 ตามลำดับ
การทำงาน

ไพโรจน์ สุวรรณฉวี เริ่มรับราชการในสังกัดกรมการปกครอง กระทรวงมหาดไทย จนได้รับตำแหน่งนายอำเภอครบุรี จังหวัดนครราชสีมา ในปี พ.ศ. 2529 และตำแหน่งนายอำเภอเขาย้อย จังหวัดเพชรบุรีในปี 2532 และอำเภอท่ายาง จังหวัดเพชรบุรี ในปี 2533   และปี 2534 เป็นนายอำเภอเมืองสระบุรีเป็นอำเภอสุดท้าย จึงได้ลาออกมาสมัครรับเลือกตั้งเป็นสมาชิกสภาผู้แทนราษฎร จังหวัดนครราชสีมา เมื่อปี พ.ศ. 2535 สังกัดพรรคสามัคคีธรรม ต่อมาในการเลือกตั้งเดือนกันยายน พ.ศ. 2535 จึงได้ย้ายมาสังกัดพรรคชาติพัฒนา เป็นหนึ่งในผู้ก่อตั้งกลุ่ม 16 และย้ายมาสังกัดพรรคชาติไทย ในปี พ.ศ. 2538 ซึ่งไพโรจน์ สุวรรณฉวี เป็นหนึ่งในแกนนำที่ต่อต้านรัฐบาลนายชวน หลีกภัย ในเรื่อง สปก.4-01 จนต่อมาไพโรจน์ สุวรรณฉวี ได้เข้ารับตำแหน่งรัฐมนตรีช่วยว่าการกระทรวงพาณิชย์ ในรัฐบาลของนายบรรหาร ศิลปอาชา
ต่อมาได้ย้ายมาสังกัดพรรคความหวังใหม่ และรับตำแหน่งผู้อำนวยการพรรค จนกระทั่งได้มีการยุบรวมเข้ากับพรรคไทยรักไทย ในปี พ.ศ. 2544 และไพโรจน์ สุวรรณฉวี ก็ถูกตัดสิทธิ์ทางการเมือง เนื่องจากเป็นกรรมการบริหารพรรคไทยรักไทยด้วย
การทำงาน > หลังการถูกตัดสิทธิ์ทางการเมือง

ไพโรจน์ สุวรรณฉวี เป็นนักการเมืองที่มีบทบาทในการสนับสนุนพรรคเพื่อแผ่นดิน หลังการเลือกตั้งในปี พ.ศ. 2550 และมีส่วนในการผลักดันให้ร้อยตรีหญิงระนองรักษ์ สุวรรณฉวี ภรรยา เข้ารับตำแหน่งรัฐมนตรีในรัฐบาลนายสมัคร สุนทรเวช และรัฐบาลของนายอภิสิทธิ์ เวชชาชีวะ
ในการจัดตั้งของรัฐบาลซึ่งนำโดยพรรคประชาธิปัตย์ ในช่วงปลายปี พ.ศ. 2551 ไพโรจน์ สุวรรณฉวี เป็นบุคคลหนึ่งที่มีบทบาทสำคัญในการนำสมาชิกในกลุ่มให้การสนับสนุนนายอภิสิทธิ์ เวชชาชีวะ เป็นนายกรัฐมนตรี และเป็นหนึ่งในสามบุคคลที่มีบทบาทสำคัญ ในนาม "3พี" (ไพโรจน์ สุวรรณฉวี พินิจ จารุสมบัติ และปรีชา เลาหพงศ์ชนะ)
การทำงาน > การเสียชีวิต

ว่าที่ ร.ต.ไพโรจน์ เสียชีวิตเมื่อวันที่ 7 พฤษภาคม พ.ศ. 2554 เวลา 15.50 น. ด้วยโรคมะเร็งต่อมน้ำเหลือง สิริอายุได้ 61 ปี ซึ่งหลังการเสียชีวิตแล้ว ทางครอบครัวมิได้เปิดเผยจึงทำให้เกิดเป็นข่าวลือต่าง ๆ จนในที่สุดในวันที่ 10 พฤษภาคม ปีเดียวกัน ทางโฆษกพรรคเพื่อแผ่นดินได้แถลงยอมรับถึงการเสียชีวิตว่าเป็นความจริง มีพิธีพระราชทานเพลิงศพเมื่อวันที่ 24 พฤศจิกายน พ.ศ. 2555 ณ ฌาปนสถานกองทัพบก กองทัพภาคที่ 2 วัดสุทธจินดาวรวิหาร ถนนราชดำเนิน ตำบลในเมือง อำเภอเมืองนครราชสีมา จังหวัดนครราชสีมา
สโมสรฟุตบอล

ไพโรจน์ สุวรรณฉวี ได้เข้ามารับตำแหน่งประธานสโมสรฟุตบอลทีโอที แคท ในฤดูกาล 2552 เป็นต้นมา
เครื่องราชอิสริยาภรณ์

พ.ศ. 2544 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2539 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2524 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
มานะ รัตนโกเศศ

| พลเอกมานะ รัตนโกเศศม> ป.ช., ม.ว.ม. |
| --- | --- |


รองนายกรัฐมนตรี
ดำรงตำแหน่ง 26 สิงหาคม พ.ศ. 2533 – 23 กุมภาพันธ์ พ.ศ. 2534
นายกรัฐมนตรี: พลเอก ชาติชาย ชุณหะวัณ
รัฐมนตรีว่าการกระทรวงศึกษาธิการ
ดำรงตำแหน่ง 9 สิงหาคม พ.ศ. 2531 – 26 สิงหาคม พ.ศ. 2533
นายกรัฐมนตรี: พลเอก ชาติชาย ชุณหะวัณ
ก่อนหน้า: มารุต บุนนาค
ถัดไป: พลเอก เทียนชัย ศิริสัมพันธ์
 
ข้อมูลส่วนบุคคล
เกิด: 16 กันยายน พ.ศ. 2468 อำเภอธาตุพนม จังหวัดนครพนม ประเทศสยาม
เสียชีวิต: 11 มกราคม พ.ศ. 2545 (76 ปี) กรุงเทพมหานคร ประเทศไทย
พรรคการเมือง: ราษฎร
คู่สมรส: เฉลิมศรี รัตนโกเศศ
ยศที่ได้รับการแต่งตั้ง
รับใช้:  ไทย
สังกัด:  กองทัพบกไทย
ยศ:  พลเอก
ผ่านศึก: สงครามมหาเอเซียบูรพา สงครามเกาหลี สงครามเวียดนาม

พลเอก มานะ รัตนโกเศศ (16 กันยายน พ.ศ. 2468 – 11 มกราคม พ.ศ. 2545) อดีตรองนายกรัฐมนตรี อดีตรัฐมนตรีว่าการกระทรวงศึกษาธิการ อดีตสมาชิกสภาผู้แทนราษฎรจังหวัดนครพนม 3 สมัย
ประวัติ

มานะ เกิดเมื่อวันที่ 16 กันยายน พ.ศ. 2468 ที่อำเภอธาตุพนม จังหวัดนครพนม เป็นบุตรของหลวงบภิบาลวรเดช (กัน รัตนโกเศศ) กับนางบุญรอด รัตนโกเศศ สำเร็จการศึกษาหลักสูตรนายร้อยเทคนิค จาก โรงเรียนนายร้อยพระจุลจอมเกล้า
การทำงาน > ราชการทหาร

พล.อ. มานะ เริ่มรับราชการ ด้วยการร่วมรบในสงครามเอเชียบูรพา ใน พ.ศ. 2487 จากนั้นได้ร่วมรบกับสหประชาชาติ ใน สงครามเกาหลี และสงครามเวียดนาม และดำรงตำแหน่งสำคัญ ๆ หลายตำแหน่ง อาทิ
ผู้ตรวจการหน้าปืนใหญ่ (หมู่ 2) กองพันทหารราบ กรมผสมที่ 21
หัวหน้ากองกำลัง กองบัญชาการกองกำลังทหารทหารไทยในสาธารณรัฐเวียดนาม ผลัดที่ 2
เจ้ากรมการกำลังสำรองทหารบก
รองเสนาธิการทหารบก
จนเกษียณอายุราชการ ในตำแหน่งผู้ช่วยผู้บัญชาการทหารบก
การทำงาน > ราชการพิเศษ

นายทหารพิเศษประจำกรมทหารปินใหญ่ รักษาพระองค์
นายทหารพิเศษประจำกรมทหารราบที่ 1 มหาดเล็กรักษาพระองค์
นายทหารพิเศษประจำกองพลทหารม้าที่ 2 รักษาพระองค์ฯ
การทำงาน > งานการเมือง

พล.อ. มานะ รัตนโกเศศ ลงรับสมัครเลือกตั้งสมาชิกสภาผู้แทนราษฎรจังหวัดนครพนม ในการเลือกตั้ง พ.ศ. 2529 และได้รับเลือกติดต่อกัน จนถึง เดือนมีนาคม พ.ศ. 2535 รวม 3 สมัย
นอกจากนี้ พล.อ. มานะ รัตนโกเศศ เคยดำรงดำแหน่งเลขาธิการ และ หัวหน้าพรรคราษฎร (พ.ศ. 2529)
พล.อ. มานะ ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงศึกษาธิการ เมื่อปี พ.ศ. 2529 ในรัฐบาลพลเอกเปรม ติณสูลานนท์ ต่อมาเป็นรัฐมนตรีว่าการกระทรวงศึกษาธิการ ในรัฐบาล พล.อ. ชาติชาย ชุณหะวัณ เมื่อปี พ.ศ. 2531 และได้รับโปรดเกล้า ฯ แต่งตั้งเป็นรองนายกรัฐมนตรี (2 สมัย) ในรัฐบาล พล.อ. ชาติชาย
การทำงาน > งานการเมือง > สมาชิกสภาผู้แทนราษฎร

พลเอกมานะ รัตนโกเศศ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดนครพนม สังกัดพรรคราษฎร
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดนครพนม สังกัดพรรคราษฎร
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดนครพนม สังกัดพรรคราษฎร
ถึงแก่อนิจกรรม

มานะ เสียชีวิตเมื่อวันที่ 11 มกราคม พ.ศ. 2545 สิริอายุ 76 ปี
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2527 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2526 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2532 –  เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
พ.ศ. 2512 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2496 –  เหรียญชัยสมรภูมิ การร่วมรบกับสหประชาชาติ ณ ประเทศเกาหลี (ช.ส.)
พ.ศ. 2516 –  เหรียญชัยสมรภูมิ การรบ ณ สาธารณรัฐเวียดนาม (ช.ส.) (ประดับเปลวระเบิด)
พ.ศ. 2528 –  เหรียญพิทักษ์เสรีชน ชั้นที่ 1 (ส.ช.)
พ.ศ. ไม่ปรากฎ –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2525 –  เหรียญราชการชายแดน (ช.ด.)
พ.ศ. 2502 –  เหรียญจักรมาลา (ร.จ.ม.)
พ.ศ. 2493 –  เหรียญพระราชพิธีบรมราชาภิเษก รัชกาลที่ 9 (ร.ร.ศ.9)
พ.ศ. 2500 –   เหรียญงานฉลอง 25 พุทธศตวรรษ
พ.ศ. ไม่ปรากฎ –  เหรียญกาชาดสมนาคุณ ชั้นที่ 1 (เหรียญทอง)
เครื่องราชอิสริยาภรณ์ > เหรียญสหประชาชาติ

สหประชาชาติ :
พ.ศ. 2497 –  เหรียญสหประชาชาติเกาหลี
เครื่องราชอิสริยาภรณ์ > ต่างประเทศ

เกาหลีใต้ :
พ.ศ. 2497 –  เพรสซิเดนเชิล ยูนิท ไซเทเชิน (เกาหลีใต้)
เวียดนามใต้ :
พ.ศ. 2511 –  เครื่องอิสริยาภรณ์ราชการดีเด่นเวียดนาม ชั้นที่ 2 (ทหารบก)
พ.ศ. 2511 –  แกลแลนทรี่ครอส ประดับใบปาร์ม
พ.ศ. 2511 –  ซิฟเวิลแอคเชิน ยูนิท ไซเทเชิน
พ.ศ. 2511 –  เหรียญรณรงค์เวียดนาม
พ.ศ. 2511 –  เหรียญราชการกองทัพอากาศ
พ.ศ. 2511 –  เหรียญปฏิบัติการจิตวิทยา ชั้นที่ 1
สหรัฐ :
พ.ศ. 2514 –  เหรียญบรอนซ์สตาร์
พ.ศ. 2495 –  เพรสซิเดนเชิล ยูนิท ไซเทเชิน (ทหารบก)
นิโรธ สุนทรเลขา

| นิโรธ สุนทรเลขาม> ป.ช., ม.ว.ม. |
| --- | --- |


ที่ปรึกษารัฐมนตรีช่วยว่าการกระทรวงการคลัง
ดำรงตำแหน่ง 18 กันยายน พ.ศ. 2566 – 8 พฤษภาคม พ.ศ. 2567   (7 เดือน 20 วัน)
รัฐมนตรีช่วย: กฤษฎา จีนะวิจารณะ
ประธานคณะกรรมการประสานงาน สภาผู้แทนราษฎร
ดำรงตำแหน่ง 3 ธันวาคม พ.ศ. 2564 – 18 พฤษภาคม พ.ศ. 2566
นายกรัฐมนตรี: ประยุทธ์ จันทร์โอชา
ก่อนหน้า: วิรัช รัตนเศรษฐ
ถัดไป: อดิศร เพียงเกษ
สมาชิกสภาผู้แทนราษฎรจังหวัดนครสวรรค์
ดำรงตำแหน่ง 24 มีนาคม พ.ศ. 2562 – 20 มีนาคม พ.ศ. 2566
ดำรงตำแหน่ง 6 มกราคม พ.ศ. 2544 – 10 พฤษภาคม พ.ศ. 2554
 
ข้อมูลส่วนบุคคล
เกิด: 19 เมษายน พ.ศ. 2496 (71 ปี) อำเภอตาคลี จังหวัดนครสวรรค์ ประเทศไทย
พรรคการเมือง: ชาติไทย (2536–2547, 2550–2551) ไทยรักไทย (2547–2550)   ชาติไทยพัฒนา (2551–2561) พลังประชารัฐ (2561–2566) รวมไทยสร้างชาติ (2566–ปัจจุบัน)

นิโรธ สุนทรเลขา (เกิด 19 เมษายน พ.ศ. 2496) เป็นที่ปรึกษารัฐมนตรีช่วยว่าการกระทรวงกลาโหม (ณัฐพล นาคพาณิชย์) อดีตที่ปรึกษารัฐมนตรีช่วยว่าการกระทรวงการคลัง (กฤษฎา จีนะวิจารณะ) อดีตสมาชิกสภาผู้แทนราษฎรจังหวัดนครสวรรค์ สังกัดพรรคพลังประชารัฐ ปัจจุบันสังกัดพรรครวมไทยสร้างชาติ
ประวัติ

นิโรธ สุนทรเลขา เกิดเมื่อวันที่ 19 เมษายน พ.ศ. 2496 สำเร็จการศึกษาระดับปริญญาตรี นิติศาสตรบัณฑิต และระดับปริญญาโท ศิลปศาสตรมหาบัณฑิต (รัฐศาสตร์) จากมหาวิทยาลัยรามคำแหง
การทำงาน

นิโรธ สุนทรเลขา เริ่มต้นงานการเมืองโดยการเป็นสมาชิกสภาจังหวัดนครสวรรค์ 2 สมัย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จึงได้ลงสมัครรับเลือกตั้ง ในสังกัดพรรคเอกภาพ
นิโรธได้รับเลือกตั้งเป็นสมาชิกสภาผู้แทนราษฎรจังหวัดนครสวรรค์ เป็นครั้งแรก ในสังกัดพรรคชาติไทย เมื่อ พ.ศ. 2544 และในการเลือกตั้งครั้งต่อมา ในปี 2548 ได้ย้ายมาสังกัดพรรคไทยรักไทย และได้รับเลือกตั้งเป็น ส.ส.สมัยที่ 2
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้ย้ายกลับไปสังกัดพรรคชาติไทยตามเดิม และได้รับเลือกตั้งมาเป็นลำดับที่ 1 เป็น ส.ส.สมัยที่ 3 และได้รับแต่งตั้งเป็นประธานคณะกรรมาธิการการท่องเที่ยว สภาผู้แทนราษฎร แต่ในปี พ.ศ. 2554 นายนิโรธ ได้ลงสมัครรับเลือกตั้งในนามพรรคชาติไทยพัฒนา แต่แพ้ให้กับ ประสาท ตันประเสริฐ จากพรรคชาติพัฒนาเพื่อแผ่นดิน ต่อมาได้รับแต่งตั้งเป็นที่ปรึกษารัฐมนตรีว่าการกระทรวงการท่องเที่ยวและกีฬา (สมศักย์ ภูรีศรีศักดิ์)
เมื่อปี 2561 เขาย้ายมาร่วมงานกับพรรคพลังประชารัฐ และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้รับเลือกตั้งเป็น ส.ส.สมัยที่ 4 ในนามพรรคพลังประชารัฐ และได้รับแต่งตั้งเป็นประธานคณะกรรมาธิการการตำรวจ สภาผู้แทนราษฎร มีบทบาทในการตรวจสอบของคณะกรรมาธิการในคดีที่อัยการไม่ส่งฟ้องนายวรยุทธ อยู่วิทยา กรณีขับรถชน ด.ต.วิเชียร กลั่นประเสริฐ ตำรวจ สน.ทองหล่อ เสียชีวิต ปี 2555 และเขาได้รับแต่งตั้งเป็นประธานกรรมการคณะกรรมการประสานงานสภาผู้แทนราษฎร
ในวันศุกร์ที่ 10 มีนาคม พ.ศ. 2566 นายนิโรธได้ตัดสินใจลาออกจากการเป็นสมาชิกพรรคพลังประชารัฐ โดยเตรียมสมัครเป็นสมาชิกพรรครวมไทยสร้างชาติ
หลังจากย้ายซบ  พรรครวมไทยสร้างชาติใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาลงสมัครรับเลือกตั้ง สมาชิกสภาผู้แทนราษฎรจังหวัดนครสวรรค์ เขต 6 แต่เขาไม่ได้รับการเลือกตั้ง พ่ายแพ้ให้กับ นายประสาท ตันประเสริฐ พรรคชาติพัฒนากล้า
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แอร์พอด

| --- | --- |


ผู้พัฒนา: Apple Inc.
ผู้ผลิต: Foxconn, Luxshare ICT, and GoerTek
ตระกูล: AirPods
ชนิด: Wireless earbuds
วางจำหน่าย:   1st generation: 13 ธันวาคม ค.ศ. 2016 (2016-12-13)  2nd generation: 20 มีนาคม ค.ศ. 2019 (2019-03-20) 
ราคาเบื้องต้น:   US$159.00 (1st & 2nd gen.)  US$199.00 (2nd gen. with Wireless Charging Case) 
ยกเลิก: 1st generation: March 20, 2019
ชิพ:   1st generation: Apple W1  2nd generation: Apple H1 
การรับเข้า: AirPods (each) Dual beam-forming microphones, dual optical sensors,
การเชื่อมต่อ: AirPods (each) Bluetooth Charging Case Lightning port  Qi (Wireless Charging Case)
มิติ: AirPods (each) 0.65 x 0.71 x 1.59 in (16.5 x 18.0 x 40.5 mm) Charging Case 1.74 x 0.84 x 2.11 in (44.3 x 21.3 x 53.5 mm)
น้ำหนัก: AirPods (each) 0.14 ounces (4 g) Charging Case 1.34 ounces (38 g)
เว็บไซต์: www.apple.com/airpods/
แอร์พอด (อังกฤษ: AirPods) หมายถึง หูฟังบลูทูธไร้สายที่สร้างโดย Apple เปิดตัวครั้งแรกในวันที่ 13 ธันวาคม พ.ศ. 2559 โดยรุ่นที่ 2 ที่วางจำหน่ายในปี พ.ศ. 2562 เป็นหูฟังไร้สายระดับล่างของ Apple ซึ่งขายควบคู่ไปกับ AirPods Pro ที่เป็นระดับพรีเมียม ภายในสองปีมันกลายเป็นอุปกรณ์เสริมที่ได้รับความนิยมสูงสุดของ Apple กลายเป็นความสำเร็จที่สำคัญและได้รับความนิยมอย่างมาก
นอกเหนือจากการเล่นเสียงแล้ว AirPods ยังมีไมโครโฟนในตัวที่กรองเสียงรบกวนรอบข้างซึ่งช่วยให้สามารถโทรศัพท์และพูดคุยกับ Siri ผู้ช่วยดิจิทัลของ Apple ได้ นอกจากนี้เครื่องวัดความเร่งและเซ็นเซอร์ออปติคัลในตัวยังสามารถตรวจจับการแตะ (เช่นแตะสองครั้งเพื่อหยุดเสียงชั่วคราว) และการวางอินเอียร์ซึ่งจะช่วยให้หยุดโดยอัตโนมัติเมื่อนำออกจากหู
เมื่อวันที่ 20 มีนาคม พ.ศ. 2562 Apple เปิดตัว AirPods รุ่นที่ 2 ซึ่งมีชิป H1 เวลาสนทนานานขึ้นและรองรับ "Hey Siri" แบบแฮนด์ฟรี อุปกรณ์เสริมสำหรับชาร์จแบบไร้สายถูกเพิ่มเข้ามาในสินค้า
ปภาดา กลิ่นสุมาลย์

| ปภาดา กลิ่นสุมาลย์ |
| --- | --- |
ชื่อเกิด: ปภาดา กลิ่นสุมาลย์
เกิด: 7 กันยายน พ.ศ. 2537 (30 ปี) จังหวัดนครราชสีมา ประเทศไทย
ส่วนสูง: 1.75 เมตร (5 ฟุต 9 นิ้ว)
บุตร: ด.ญ.พีโอนี กลิ่นสุมาลย์ (พีโอนี)
อาชีพ: นักแสดง พิธีกร
ปีที่แสดง: พ.ศ. 2558–ปัจจุบัน
ผลงานเด่น: วิชชุดา - นักรบตาปิศาจ (2560)  ชลธิชา - ละอองดาว (2560)  เนตรทราย - ตะกรุดโทน (2562)  เนตรดาว - คนเหนือฅน (2563)  ฟากฟ้า - เกาะรักกลหัวใจ (2564)  หมอบัว - เสาร์ 5 (2565)
สังกัด: ช่อง 7 เอชดี (2559–ปัจจุบัน)
ปภาดา กลิ่นสุมาลย์ (เกิด 7 กันยายน พ.ศ. 2537) ชื่อเล่น เนย เป็นนักแสดงและนางแบบชาวไทย สังกัดช่อง 7 เอชดี เริ่มเข้าสู่วงการบันเทิงจากการเข้าประกวดและได้รับตำแหน่ง ไทยซุปเปอร์โมเดลคอนเทสต์ 2015 รวมทั้งยังได้รับตำแหน่ง แพนทีน เฮลตี้ แฮร์ ไอดอล สาวผมสวยไปครองอีกหนึ่งรางวัลด้วย
ผลงานการแสดงละครโทรทัศน์เรื่องแรก นักรบตาปิศาจ ตามมาด้วย ละอองดาว
ประวัติ

ปภาดา กลิ่นสุมาลย์ เกิดเมื่อวันพุธที่ 7 กันยายน พ.ศ. 2537 ที่ตำบลโคกสูง อำเภอเมืองนครราชสีมา จังหวัดนครราชสีมา เริ่มเข้าสู่วงการบันเทิงจากการเข้าสมัครประกวดและได้รับตำแหน่งไทยซุปเปอร์โมเดลคอนเทสต์ 2015 (พ.ศ. 2558) รวมทั้งยังได้รับตำแหน่งแพนทีน เฮลตี้ แฮร์ ไอดอล สาวผมสวยไปครองอีกหนึ่งรางวัลด้วย มีผลงานในวงการบันเทิง เช่น ละครโทรทัศน์ เดินแบบ ถ่ายแบบ ด้านการศึกษา ปัจจุบันจบการศึกษาระดับปริญญาตรี ที่คณะศิลปกรรมศาสตร์ สาขาวิชาการละคร เอกการแสดง มหาวิทยาลัยธรรมศาสตร์ ปีการศึกษา 2559 รับพระราชทานปริญญาบัตรเมื่อวันศุกร์ที่ 1 ธันวาคม พ.ศ. 2560
ด้านชีวิตส่วนตัว เนย ปภาดา เข้าพิธีวิวาห์กับแฟนหนุ่มนักธุรกิจนอกวงการ ดร. ภาสกร สกลสัตยาทร เมื่อช่วงเช้าวันศุกร์ที่ 17 ธันวาคม พ.ศ. 2564 กระทั่งวันจันทร์ที่ 14 กุมภาพันธ์ พ.ศ. 2565 เนย ปภาดา ได้โพสต์ไอจีส่วนตัวว่ากำลังตั้งครรภ์ลูกคนแรก รับวันวาเลนไทน์ ต่อมาในช่วงบ่ายของวันอาทิตย์ที่ 12 มิถุนายน พ.ศ. 2565 เนย ปภาดา ได้คลอดลูกสาวด้วยวิธีการผ่าคลอดโดยได้ตั้งชื่อว่า น้องพีโอนี่ ในวันที่ 22 กุมภาพันธ์ เนย ปภาดา ได้เผยว่าสถานะชีวิตคู่ของเธอกับสามีได้สิ้นสุดลงแล้ว ตั้งแต่เมื่อช่วงปลายเดือนธันวาคมที่ผ่านมาและกลับมาโสดอีกครั้ง
พิธีกร > รายการโทรทัศน์

(2564) รายการอาทิตย์ติดข่าว (ช่วงอาทิตย์ติดข่าวบันเทิง) คู่กับธนิศ แก้วนาค ออกอากาศทุกวันอาทิตย์ เวลา 13.20 น.ออกอากาศทางช่อง 7 เอชดี
(2564 - 2565) รายการห้องข่าวภาคเที่ยง (ช่วงเที่ยงบันเทิงสด) ออกอากาศทุกวันจันทร์ - ศุกร์ เวลา 12.30  น. ออกอากาศทางช่อง 7 เอชดี
(2565 - 2566) รายการเที่ยงบันเทิงสด ออกอากาศทุกวันจันทร์ - ศุกร์ เวลา 12.15  น. ออกอากาศทางช่อง 7 เอชดี
(2566 - ปัจจุบัน) รายการเที่ยงบันเทิงสด ออกอากาศทุกวันจันทร์ - ศุกร์ เวลา 12.25  น. ออกอากาศทางช่อง 7 เอชดี
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| พ> ศ. | เรื่อง | บทบาท |
| --- | --- | --- |
| 2560 | นักรบตาปิศาจ | ร.ต.ต.หญิง วิชชุดา พรสายชล |
| 2560 | ละอองดาว | หม่อมราชวงศ์หญิงชลธิชา มยุรฤทธิ์ |
| 2561 | ในคืนหนาว แสงดาวยังอุ่น | นรี |
| 2562 | สองนรี | ประกายดาว บุษบรัตน์ (น้อย) |
| 2562 | ตะกรุดโทน | เนตรทราย (ทราย) |
| 2562 | มนตร์กาลบันดาลรัก | พากย์เสียง เป็น เจ้าแม่ซีซ่า/ปลาหมึกสีชมพู (รับเชิญ) |
| 2563 | ม่านบังใจ | สร้อยสน |
| 2563 | คนเหนือฅน | ร.ต.ท.หญิง เนตรดาว นิพัฒน์พงศ์ |
| 2564 | เกาะรักกลหัวใจ | ฟากฟ้า มณีเนตร / ฟากฟ้า ศิริวรกิจ (ฟ้า) |
| 2565 | เสาร์ 5 | หมอบัว |
| 2568 | ดุจจันทร์ดั้นเมฆ | กุลธิดา |
แหล่งข้อมูลอื่น

ปภาดา กลิ่นสุมาลย์ ที่อินสตาแกรม
วีระกร คำประกอบ

| วีระกร คำประกอบม> ป.ช., ม.ว.ม. |
| --- | --- |


รัฐมนตรีประจำสำนักนายกรัฐมนตรี
ดำรงตำแหน่ง 29 พฤศจิกายน พ.ศ. 2539 – 24 ตุลาคม พ.ศ. 2540
นายกรัฐมนตรี: พลเอก ชวลิต ยงใจยุทธ
 
ข้อมูลส่วนบุคคล
เกิด: 11 พฤษภาคม พ.ศ. 2497 (70 ปี)
พรรคการเมือง: พลังประชารัฐ (2561–2566)   ภูมิใจไทย (2566–ปัจจุบัน)

วีระกร คำประกอบ (เกิด 11 พฤษภาคม พ.ศ. 2497) เป็นนักการเมืองชาวไทย อดีตสมาชิกสภาผู้แทนราษฎรจังหวัดนครสวรรค์ อดีตรัฐมนตรีประจำสำนักนายกรัฐมนตรี ในรัฐบาลพลเอกชวลิต ยงใจยุทธ ปัจจุบันเป็นสมาชิกพรรคภูมิใจไทย
ประวัติ

วีระกร เกิดเมื่อวันที่ 11 พฤษภาคม พ.ศ. 2497 ที่กรุงเทพมหานคร เป็นบุตรนายสวัสดิ์ นางมะลิ คำประกอบ มีพี่น้องอีก 2 คน คือ ดิสทัต คำประกอบ และภานุวัฒน์ คำประกอบ
สำเร็จการศึกษาชั้นมัธยม จากโรงเรียนสวนกุหลาบวิทยาลัย ระดับปริญญาตรี วิศวกรรมศาสตร์ จากจุฬาลงกรณ์มหาวิทยาลัย และเขาเป็นนายกสโมสรนิสิตจุฬาลงกรณ์มหาวิทยาลัย ในปี พ.ศ. 2518 ระดับปริญญาโท ด้านวิศวกรรมศาสตร์ จากมหาวิทยาลัยยังส์ทาวน์ รัฐโอไฮโอ สหรัฐอเมริกา และปริญญาเอก ด้านวิศวกรรมศาสตร์ จากมหาวิทยาลัยเท็กซัส อาร์ลิงตัน
การทำงาน

วีระกร คำประกอบ ได้รับเลือกตั้งเป็นสมาชิกสภาผู้แทนราษฎรจังหวัดนครสวรรค์ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 ในสังกัดพรรคกิจสังคม และได้รับเลือกตั้งต่อเนื่องอีก 5 สมัย ในปี พ.ศ. 2531 จนถึงปี พ.ศ. 2539 ในสังกัดพรรคต่างๆ อาทิ พรรคเอกภาพ พรรคสามัคคีธรรม พรรคชาติไทย และพรรคความหวังใหม่ ตามลำดับ ยกเว้นในการเลือกตั้ง พ.ศ. 2526 เพียงครั้งเดียว ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาลงสมัครรับเลือกตั้งในสังกัดพรรคไทยรักไทย แต่แพ้ให้กับนายสมควร โอบอ้อม จากพรรคชาติไทย กระทั่งได้รับเลือกตั้งอีกครั้งในปี พ.ศ. 2548
ในปี พ.ศ. 2550 เขาเป็นหนึ่งในกรรมการบริหารพรรคไทยรักไทยที่ถูกตัดสิทธิ์ทางการเมือง 5 ปี
วีระกร เคยเป็นรัฐมนตรีประจำสำนักนายกรัฐมนตรี ในรัฐบาลพลเอกชวลิต ยงใจยุทธ ซึ่งขณะนั้นเขาสังกัดพรรคความหวังใหม่
ในวันอังคารที่ 13 พฤศจิกายน พ.ศ. 2561 นายวีระกรได้เข้ามาสังกัด พรรคพลังประชารัฐ และได้รับการเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ต่อมาในปี 2566 เขาได้ลาออกจากพรรคพลังประชารัฐ และย้ายไปสังกัดพรรคภูมิใจไทย
หลังจากย้ายเข้า  พรรคภูมิใจไทย ใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาลงรับสมัครเลือกตั้งสมาชิกสภาผู้แทนราษฎรจังหวัดนครสวรรค์ เขต 2 แต่เขาไม่ได้รับการเลือกตั้ง พ่ายแพ้ให้กับ นายทรงศักดิ์ สงเสริมอุดมชัย จากพรรคเพื่อไทย
เครื่องราชอิสริยาภรณ์

พ.ศ. 2540 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2539 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พีระเดช ศิริวันสาณฑ์

| พีระเดช ศิริวันสาณฑ์ม> ว.ม., ป.ช. |
| --- | --- |
พีระเดช ใน พ.ศ. 2566

สมาชิกสภาผู้แทนราษฎรจังหวัดนครสวรรค์
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566   (1 ปี 296 วัน)
ก่อนหน้า: ทายาท เกียรติชูศักดิ์
ดำรงตำแหน่ง 23 ธันวาคม พ.ศ. 2550 – 10 พฤษภาคม พ.ศ. 2554
ก่อนหน้า: เมธี ฉัตรจินดารัตน์
ถัดไป: นุกูล แสงศิริ
 
ข้อมูลส่วนบุคคล
เกิด: 17 มิถุนายน พ.ศ. 2514 (53 ปี) อำเภอตาคลี จังหวัดนครสวรรค์ ประเทศไทย
พรรคการเมือง: กิจสังคม (2539–2543)  ชาติไทย (2550–2551)   ชาติไทยพัฒนา (2551–2562)   ประชาธิปัตย์ (2562–2565)   ภูมิใจไทย (2565–ปัจจุบัน)
ชื่อเล่น: โจ้

พีระเดช ศิริวันสาณฑ์ (เกิด 17 มิถุนายน พ.ศ. 2514) ปัจจุบันดำรงตำแหน่งเป็นสมาชิกสภาผู้แทนราษฎรจังหวัดนครสวรรค์ สังกัดพรรคภูมิใจไทย
ประวัติ

พีระเดช เกิดเมื่อวันที่ 17 มิถุนายน พ.ศ. 2514 ที่ตำบลตาคลี อำเภอตาคลี จังหวัดนครสวรรค์ เป็นบุตรนายธีระวัฒน์ นางพัฒนา ศิริวันสาณฑ์
สำเร็จการศึกษาระดับปริญญาตรี วิศวกรรมศาสตรบัณฑิต จากมหาวิทยาลัยเชียงใหม่ และบริหารธุรกิจมหาบัณฑิต จากมหาวิทยาลัยรามคำแหง
งานการเมือง

พีระเดช ได้รับเลือกตั้งเป็นสมาชิกสภาผู้แทนราษฎรครั้งแรก ใน พ.ศ. 2550 สังกัดพรรคชาติไทย และได้รับเลือกเรื่อยมารวม 2 สมัย
เขาลงสมัครรับเลือกตั้งในพื้นที่จังหวัดนครสวรรค์ ในปี 2554 สังกัดพรรคชาติไทยพัฒนา และจังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาธิปัตย์ แต่ไม่ได้รับเลือกตั้ง ก่อนที่จะได้รับเลือกในครั้งถัดมา (พ.ศ. 2566)
งานการเมือง > สมาชิกสภาผู้แทนราษฎร

พีระเดช ศิริวันสาณฑ์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนครสวรรค์ สังกัดพรรคชาติไทย → พรรคชาติไทยพัฒนา
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนครสวรรค์ สังกัดพรรคภูมิใจไทย
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
รายชื่อคณะพยาบาลศาสตร์ในประเทศไทย

รายชื่อต่อไปนี้เป็นสถาบันอุดมศึกษาในประเทศไทยที่เปิดสอนวิชาพยาบาลศาสตร์
สถาบัน/วิทยาลัยพยาบาลสังกัดหน่วยงานอื่น

| รายชื่อสถาบันการศึกษา | ปีการศึกษาที่รับนักเรียน/นิสิต/นักศึกษาพยาบาลศาสตร์ครั้งแรก |
| --- | --- |
1. สำนักวิชาพยาบาลศาสตร์ สถาบันการพยาบาลศรีสวรินทิรา สภากาชาดไทย: 2457 เดิมชื่อวิทยาลัยพยาบาลสภากาชาดไทย
2. วิทยาลัยพยาบาลทหารอากาศ: 2501
3. วิทยาลัยพยาบาลกองทัพบก: 2507
4. วิทยาลัยพยาบาลกองทัพเรือ: 2511
5. วิทยาลัยพยาบาลตำรวจ: 2513
คณะพยาบาลศาสตร์ สถาบันพระบรมราชชนก

| รายชื่อสถาบันการศึกษา | ปีการศึกษาที่รับนักเรียน/นิสิต/นักศึกษาพยาบาลศาสตร์ครั้งแรก |
| --- | --- |
1. วิทยาลัยพยาบาลบรมราชชนนี จังหวัดนนทบุรี: เดิมชื่อวพบ.โรคทรวงอก 2399, เดิมชื่อวพบ.ศรีธัญญา 2513, เดิมชื่อวพบ.บำราศนราดูร 2517
2. วิทยาลัยพยาบาลบรมราชชนนี นพรัตน์วชิระ: 2475
3. วิทยาลัยพยาบาลบรมราชชนนี กรุงเทพ: 2489
4. วิทยาลัยพยาบาลบรมราชชนนี พุทธชินราช: 2492
5. วิทยาลัยพยาบาลบรมราชชนนี สรรพสิทธิประสงค์: 2498
6. วิทยาลัยพยาบาลบรมราชชนนี นครราชสีมา: 2498
7. วิทยาลัยพยาบาลบรมราชชนนี ขอนแก่น: 2504
8. วิทยาลัยพยาบาลพระปกเกล้า จันทบุรี: 2508
9. วิทยาลัยพยาบาลบรมราชชนนี สงขลา: 2509
10. วิทยาลัยพยาบาลบรมราชชนนี สระบุรี: 2509
11. วิทยาลัยพยาบาลบรมราชชนนี ยะลา: 2511
12. วิทยาลัยพยาบาลบรมราชชนนี สวรรค์ประชารักษ์ นครสวรรค์: 2513
13. วิทยาลัยพยาบาลบรมราชชนนี สุราษฎร์ธานี: 2513
14. วิทยาลัยพยาบาลบรมราชชนนี จักรีรัช: 2513
15. วิทยาลัยพยาบาลบรมราชชนนี ชลบุรี: 2514
16. วิทยาลัยพยาบาลบรมราชชนนี สุรินทร์: 2516
17. วิทยาลัยพยาบาลบรมราชชนนี อุตรดิตถ์: 2517
18. วิทยาลัยพยาบาลบรมราชชนนี อุดรธานี: 2518
19. วิทยาลัยพยาบาลบรมราชชนนี ชัยนาท: 2520
20. วิทยาลัยพยาบาลบรมราชชนนี นครลำปาง: 2521
21. วิทยาลัยพยาบาลบรมราชชนนี ราชบุรี: 2523
22. วิทยาลัยพยาบาลบรมราชชนนี พะเยา: 2525
23. วิทยาลัยพยาบาลบรมราชชนนี พระพุทธบาท: 2525
24. วิทยาลัยพยาบาลบรมราชชนนี นครศรีธรรมราช: 2525
25. วิทยาลัยพยาบาลศรีมหาสารคาม: 2526
26. วิทยาลัยพยาบาลบรมราชชนนี เชียงใหม่: 2527
27. วิทยาลัยพยาบาลพระจอมเกล้า จังหวัดเพชรบุรี: 2532
28. วิทยาลัยพยาบาลบรมราชชนนี ตรัง: 2532
29. วิทยาลัยพยาบาลบรมราชชนนี สุพรรณบุรี: 2538
30. วิทยาลัยพยาบาลบรมราชชนนี แพร่: 2558